Bolt (2008)

Bolt er en amerikansk animert eventyrkomedie for barn fra 2008 produsert av Disney. Filmen handler om hunden Bolt som har blitt forledet til å tro at han har superkrefter etter å ha spilt superhelt i en TV-serie. Når han tror at hans gode venn, mennesket Penny, har blitt bortført iverksetter han en redningsaksjon. Sammen med en katt og en hamster legger han ut på en ferd tvers gjennom landet for å redde sin eier. Filmen er dataanimert og ble lansert både i 2D og 3D-format. 

Filmen er den 48. i rekken av Disneys klassikere. 

 Handling 
En hvit liten hund ved navn Bolt er hovedrolleinnehaveren i en populær tv-serie. Mennesket hans Penny, kommer stadig i trøbbel, og superhunden Bolt kommer til unnsetning. Filmfolkene gjør alt for at Bolt skal tro at det hele er ekte, slik at hans skuespillerprestasjoner skal bli best mulig. Dette medfører at Bolt virkelig tror at han har superkrefter. En dag han tror at Penny er kidnappet, klarer han å komme seg over filmselskapets murer, og legger ut på et lengre redningsoppdrag. Han slår seg sammen med katten Mittens og hamsteren Rhino.

 Om filmen 

 Popularitet og økonomi 
Bolt innbrakte $310 millioner på verdensbasis, hvorav $114,1 millioner i USA og $2,1 millioner i Norge. I tillegg innbrakte den  på DVD-salg i USA. Ifølge The Numbers havnet den på 17. plass over de mest innbringende filmene på verdensbasis i 2008 og på 22. plass i USA.

Produksjonskostnadene var på $150 millioner.

 Anmelderne 
Den ble godt mottatt av anmelderne, noe som gjenspeiles i at den har fått 89 % på Rotten Tomatoes.

Også de norske anmelderne gav den godt mottagelse.

 Stemmeskuespillere 
(de fremste rollene)
 Rolle Engelsk stemme Norsk stemme Bolt, hunden John Travolta Thorbjørn Harr Mittens, kattenSusie EssmanHenriette SteenstrupRhino, hamsterenMark WaltonJan Gunnar Røise Penny Miley Cyrus Hanna Kanutta HelstadDr. Calico Malcolm McDowell Håkon RamstadBlake Nick Swardson Veterankatten Diedrich Bader Den unge Penny Chloë MoretzRina KellyAgenten Dylan Horttor RegissørenJames Lipton Petter NæssThugRandy SavageMindyKari Wahlgren Marian Saastad OttesenPennys mammaGrey DeLislePennys TV-pappaSean DonnellanTomJ.P. Manoux Atle AntonsenMartinBrian StepanekLloydJeff BennettLouieDaran NorrisSaulJohn DiMaggio


 Videospill 
Et videospill basert på filmen ble utgitt 18. november 2008 for Nintendo DS, Wii, PlayStation 2, PlayStation 3, Xbox 360, PC og mobiltelefon. Et eget spill er også utgitt i Apples iTunes Store, kalt RhinoBall.

 Referanser 

 Eksterne lenker 



Kategori:Filmer fra 2008
Kategori:Animerte eventyrfilmer fra USA
Kategori:Animerte filmkomedier fra USA
Kategori:Animerte barnefilmer fra USA
Kategori:Disney-filmer
Kategori:Engelskspråklige filmer
Kategori:Animerte filmer med antropomorfe dyr
Kategori:Filmer lagt til New York (delstat)
Kategori:Filmer lagt til Los Angeles
Kategori:Filmer lagt til Ohio
Kategori:Animerte filmer innspilt i 3D-format